ועדת הכספים, כנסת 17, פרוטוקול מספר 464, 2007-07-10 12:00

סטס מיסז'ניקוב: שלום לכולם.

סטס מיסז'ניקוב: אני פותח את הישיבה.

סטס מיסז'ניקוב: הנושא דיון מהיר: מעקב אחר נושא תלמידים עולים.

סטס מיסז'ניקוב: חבר הכנסת מילר בבקשה.

אלכס מילר: אדוני היושב ראש.

אלכס מילר: בפעם שעברה, בישיבה המשותפת לועדת כספים ולוועדת החינוך, דיברנו על הרבה נושאים.

אלכס מילר: יש דברים שאי אפשר לדחות אותם מכיוון שאנחנו עומדים בפני פתיחת שנת הלימודים.

אלכס מילר: אחד הנושאים שעלו הוא נושא הקצאת שעות לשפה הרוסית, שאז הובטח לנו שאין בזה שום שינוי.

אלכס מילר: לפי מה שאני יודע, בתי הספר עדיין לא קיבלו הקצאת שעות.

אלכס מילר: רציתי לשאול מה קורה עם זה?

אלכס מילר: השאלה השניה היא, מה קורה עם ההחלטה, שהתקבלה בוועדת החינוך, על כך שזה יורחב גם על ילדי עולים?

אלכס מילר: האם תינתן הזדמנות לילדי עולים צברים להתקבל לכיתות של העולים ולקבל לימודי שפה רוסית במקום ערבית כשפה שניה?

אלכס מילר: זה ממש בוער כי ילדים צריכים לדעת מה קורה בשנת הלימודים ומורים צריכים לדעת אם יש להם משרה.

ראובן ריבלין: מה היה בישיבה הקודמת?

אלכס מילר: כשהנושא עלה אמרו לנו שאין שינוי במדיניות משרד החינוך ולא יבוטלו לימודי שפה שניה לילדים עולים.

אלכס מילר: אנחנו ביקשנו להרחיב את זה גם לילדי עולים שרוצים להצטרף.

אלכס מילר: לא קיבלנו על כך תשובה.

אלכס מילר: לא קיבלתי תשובה לשאלה, האם הוקצו השעות?

אלכס מילר: האם יש תקציב?

אלכס מילר: האם המורים צריכים להיות רגועים ואיפה זה עומד?

אלכס מילר: השאלה השניה היא, האם זה יורחב גם לילדי העולים?

זאב אלקין: אני רק אתייחס לנקודה אחת.

זאב אלקין: אדוני היושב ראש, ביקשת לבדוק את הסוגיה של החסרים התקציביים לילדי עולים בתוך תקציבי הקליטה של משרד החינוך.

זאב אלקין: קיימנו כמה דיונים נרחבים, בעיקר בסוגיית תקצוב הוראת עברית לתלמידים עולים.

זאב אלקין: הנתון שעלה מתוך אותם הדיונים ומאותן הבדיקות הוא, שהתוספת התקציבית הדרושה על מנת לאפשר עזרה מינימאלית בלימודי עברית לכלל תלמידי עולים שנמצאים היום במערכת וצריכים את העזרה הזאת, היא תוספת של 15 מיליון שקל.

זאב אלקין: אני מזכיר שבפגישה שהיתה לנו עם מנכ"ל משרד החינוך, הוא היה מוכן לשקול לחפש חלק מהתקציבים.

זאב אלקין: כמובן הוא לא יכול להעמיד את כל הסכום של 15 מיליון שקל לטובת המטרה הזאת וזה דורש גם תוספת תקציבית מאגף התקציבים.

זאב אלקין: החסר הוא 15 מיליון שקל לנושא של תמיכה מינימאלית, סדר גודל של שעה בשבוע לילד.

זאב אלקין: בלי זה חלק גדול מאוד מהתלמידים יהיו בלא כלום.

זאב אלקין: יושב פה אודי בהט.

זאב אלקין: הוא והאגף שלו הם אלה שהציגו בהרחבה בוועדת המשנה.

סטס מיסז'ניקוב: ביקשנו לבוא עם הנתונים.

זאב אלקין: אלה הנתונים המקובצים.

לאה רוזנברג: אני סמנכ"לית ומנהלת המנהל הפדגוגי במשרד החינוך.

לאה רוזנברג: לגבי שתי השאלות הראשונות.

לאה רוזנברג: אל"ף, עוד לא סיימנו את הקצאת כל השעות למערכת החינוך.

לאה רוזנברג: אנחנו נמצאים בימים אלה בעיצומה של ההקצאה.

לאה רוזנברג: אם עוד לא קיבלו, זה בגלל שלא שלחתי.

לאה רוזנברג: אנחנו מדברים על הקצאת השעות לתשס"ח.

לאה רוזנברג: סיימנו את ההקצאה הבסיסית הראשונה, דהיינו, התקן הבסיסי לכל בתי הספר.

לאה רוזנברג: את הסלים של השעות, שהם השעות הייעודיות הקונקרטיות, עדיין לא חילקנו.

לאה רוזנברג: כרגע אין שינוי בהחלטה לגבי הדברים האחרים.

לאה רוזנברג: בעוד שבועיים תתקיים ישיבה אצל השרה בנושא הזה.

לאה רוזנברג: רק אחרי הישיבה הזאת אוכל להגיד אם יש שינוי בהחלטה.

אלכס מילר: עוד שבועיים זה בתחילת אוגוסט.

אלכס מילר: זאת אומרת שחודש לפני פתיחת שנת הלימודים יגידו למורים אם הם מלמדים או לא?

לאה רוזנברג: כן.

לאה רוזנברג: אתה מבין כמוני שאני לא אחראית ללוח הזמנים בלשכת השרה.

ראובן ריבלין: היא אומרת שהתכנון יכול להישאר אותו דבר אבל היא לא יודעת מה יקרה אם יקצצו לה.

לאה רוזנברג: חבר הכנסת ריבלין, אני מבקשת, אני אמרתי את מה שאני יודעת.

לאה רוזנברג: תהיה ישיבה אצל השרה.

לאה רוזנברג: אני רוצה לקוות שבעקבות הישיבה יהיה שיפור ביחס לתשס"ז, אבל עד שלא התקבלה החלטה, אני בוודאי לא מוסמכת להביא את זה.

סטס מיסז'ניקוב: ההמלצה שלך היא חיובית?

לאה רוזנברג: אם הנושא עולה, זה מפני שרוצים לשקול את האפשרות להרחיב את זה.

לאה רוזנברג: האם בכלל תהיה הרחבה - - -

ראובן ריבלין: יש סיכוי שירצו לצמצם?

סטס מיסז'ניקוב: זאת שאלה רטורית.

ראובן ריבלין: אני יודע את התשובה אבל אני שואל אותה.

ראובן ריבלין: האם אין כאן כוונה לבחון את כל הנושא ואולי לומר שאין צורך?

לאה רוזנברג: כיוון שבשנתיים האחרונות לא קוצץ תקציב קליטה ועליה במשרד החינוך, עם כל הקיצוצים שהיו אז - - -

זאב אלקין: זה לא עונה.

זאב אלקין: התשובה השניה לא עונה על השאלה.

לאה רוזנברג: צר לי, זאת התשובה שיש לי.

זאב אלקין: כידוע, התקציבים הקיימים לא מאפשרים לתת את המענה לתלמידים שצריכים את זה.

זאב אלקין: לכן זה טוב מאוד שלא קוצץ התקציב, אבל זאת היתה התשובה גם בישיבה הראשונה.

זאב אלקין: העמדה שלנו היתה שהעובדה שהתקציב לא קוצץ, לא פותרת את הבעיה.

זאב אלקין: על כן, נתבקשנו לבדוק מהו התקציב המינימאלי הדרוש כדי לתת מענה מינימאלי לתלמידים שצריכים זאת.

לאה רוזנברג: אני עניתי לשאלה לגבי לימודי הרוסית, לא לגבי לימודי העברית.

לאה רוזנברג: התייחסתי רק לשאלה הראשונה שנגעה לרוסית.

אלכס מילר: האם בתי הספר כבר מסרו לכם את מספר הכיתות שיהיו במערכת?

אלכס מילר: האם הם סיימו את התהליך והכיתות הורכבו ואתם יודעים כמה ילדים אמורים ללמוד את השפה הרוסית?

לאה רוזנברג: לא, עדיין לא.

לאה רוזנברג: אני לא קיבלתי עדיין.

לאה רוזנברג: זה לא במקרה.

לאה רוזנברג: עד שאנחנו לא אומרים מה התקציב, אז הם לא יכולים להגיד כמה כיתות.

לאה רוזנברג: יש תקציב של שעות הלימוד ברוסית.

לאה רוזנברג: מה שהיה – יש וזה ישנו.

לאה רוזנברג: לגבי האם יש תוספות - עוד אין.

ראובן ריבלין: האם אתם כבר ערוכים לקראת השנה הבאה?

לאה רוזנברג: לא.

ראובן ריבלין: היא לא יכולה לתת לך תשובה.

ראובן ריבלין: היא אומרת שרק עוד חודש תהיה ישיבה.

אלכס מילר: נגיד שאני מנהל בית ספר.

אלכס מילר: אם יש לי קבוצה של ילדים שבאים אלי ואומרים שהם רוצים ללמוד רוסית.

אלכס מילר: מה אומר להם מנהל בית הספר?

לאה רוזנברג: בשלב זה הוא יגיד לא, כי אין לו תקציב, אחרת הוא חורג מהתקציב שעומד לרשותו.

אלכס מילר: אז איך אמרתם שאין שום שינוי?

סטס מיסז'ניקוב: זה בדיוק השינוי שעליו היא מדברת.

אלכס מילר: כמה תלמידים צריך בכיתה?

לאה רוזנברג: התקציב של השעות נמצא ואת זה אפשר לחלק כמו בשנה שעברה.

לאה רוזנברג: האם היא חילקה - - -

ראובן ריבלין: אם אין פה דברים שמסתתרים - - -

זאב אלקין: יש פה דברים שמסתתרים, הם קשורים לסוגיה אחרת לגמרי, לתפיסה של השרה מהי שפה זרה שניה ומה מקומה של השפה הערבית בבית הספר.

אלכס מילר: האם לפני שנתיים היה אותו סיפור, שחודש לפני תחילת הלימודים התחילו להרכיב כיתות?

לאה רוזנברג: הם מקבלים נתונים מבתי הספר.

לאה רוזנברג: אותו דבר זה לגבי תגבור בשפה הצרפתית.

ראובן ריבלין: אין ברירה, נחכה לישיבה שתתקיים בעוד שבועיים.

זאב אלקין: לנושא שאני העליתי, האם אנשי אגף החינוך או אנשי אגף התקציבים רוצים להתייחס?

אודי בהט: בישיבה שעברה הועלו כמה הערות.

זאב אלקין: אני אמרתי דבר מאוד פשוט.

זאב אלקין: אני לא מתייחס להערות שנאמרו בישיבה שעברה.

אודי בהט: אני הבנתי שזאת ישיבת מעקב.

זאב אלקין: לקראת הישיבה הזאת ביקש יושב הראש לנסות ולגבש מולכם את המחסור התקציבי, כדי לתת מענה מינימאלי.

זאב אלקין: התמונה של המחסור התקציבי הצביעה, לפי הנתונים שמסרתם בוועדת המשנה, על חוסר של 15 מיליון שקל.

זאב אלקין: בפגישה עם המנכ"ל, שקיימנו יחד עם יו"ר הוועדה, כהקדמה לדיון הזה, הוא אמר שאין ביכולתו למצוא את כל התקציב במשרד עצמו.

זאב אלקין: לכן לא מדובר בהערות שהועלו בישיבה הקודמת אלא האם מתקיים דו שיח בין משרד החינוך לבין אגף התקציבים בעניין הזה מאיפה יבואו 15 מיליון שקל.

אהוד בהט: אני לא מכיר דו שיח עם משרד האוצר, כמו שאני לא מכיר את הפגישה שהיתה בין המנכ"ל לבין יושב ראש הוועדה ובינך.

אהוד בהט: אני רק יודע להגיד שבפעם שעברה נשאלנו שאלות רבות.

אהוד בהט: יש לנו חלק גדול מהתשובות.

אהוד בהט: לא מדובר על מינימום הכרחי ולא מדובר על שעה לשבוע.

אהוד בהט: דובר על הרחבה של שתי תכניות, אחת בשם "משעולים" ואחת בשם "שעל".

אהוד בהט: הבאתי שני מסמכים שאכן אומרים, שכדי להקיף את העניין צריך כ-15 מיליון שקלים.

אהוד בהט: זה מה שאמרתי ואני עומד מאחורי מה שאמרתי.

אהוד בהט: אין לי כל מושג לגבי מה שהמנכ"ל הסכים או לא הסכים.

זאב אלקין: מבחינתך, אתה עומד מאחורי הנתונים שנמסרו ושהמחסור התקציבי הוא 15 מיליון.

זאב אלקין: אדוני היושב ראש, השאלה היא מה מכאן והלאה, כי אנחנו מתקרבים לשנת הלימודים.

זאב אלקין: מאיפה יימצא התקציב של 15 מיליון שקל?

זאב אלקין: זאת שאלה, אולי, לאגף התקציבים.

מאיר בינג: אלינו לא היתה פניה.

מאיר בינג: אני שומע לראשונה את הנושא של ה-15 מיליון.

סטס מיסז'ניקוב: אני אחדד את הנושא.

סטס מיסז'ניקוב: אני לא יודע אם אתה השתתפת בישיבה המשותפת.

סטס מיסז'ניקוב: מדובר על חוסר תקצוב לתלמידים עולים.

יוני רגב: אז לא היה הסכום.

סטס מיסז'ניקוב: נגיד שזה איקס כסף וחסר תקציב.

סטס מיסז'ניקוב: אתם מתכוונים לעשות עם זה משהו?

יוני רגב: הנוהל הוא לא שאומרים שיש תקצוב ואז אנ מגיע.

יוני רגב: משרד החינוך צריך לעשות את סדרי העדיפויות שלו.

יוני רגב: להגיד מה פוטר מתקציבו ועם מה הוא מגיע לאוצר ואז לעשות את הדיון.

יוני רגב: כל עוד משרד החינוך לא בא בדרישה לכסף - - -

סטס מיסז'ניקוב: התשובה היא שמשרד החינוך לא פנה לאוצר לתקצב את הנושאים האלה מי צריך לפנות לאגף התקציבים?

סטס מיסז'ניקוב: השרה צריכה לפנות לאגף התקציבים או שאת, כסמנכ"לית, לוקחת את התפקיד הזה על עצמך.

לאה רוזנברג: זה לא המנדט שלי.

זאב אלקין: אדוני היושב ראש, יש פיתרון אחר.

זאב אלקין: היו נושאים בהם המשרד אמר שהוא מיצה את האפשרויות שלו והוא לא יכול לפנות לאגף התקציבים.

זאב אלקין: אנחנו, כוועדה, פנינו והתעקשנו, למשל, בנושא של תנועות הנוער, ונמצא פיתרון חלקי.

זאב אלקין: אם נחכה עד שמשרד החינוך יפנה, הנשמה תצא.

זאב אלקין: עדיף לקיים את ההתדיינות הזאת כאן ולראות כמה המשרד מוכן לתת וכמה אגף התקציבים מוכן לתת.

סטס מיסז'ניקוב: אני מציע משהו אחר.

סטס מיסז'ניקוב: כיוון שעוד מעט תהיה העברה תקציבית של קיצוץ של 600 מיליון שקל.

זאב אלקין: זה 1.2 מיליארד שקל, רק 600 מיליון באים ממקום אחר.

סטס מיסז'ניקוב: כיוון שיש קיצוץ, וזה צריך לבוא פה, וחלק מזה הולך גם למשרד החינוך, לא נעביר את הכסף עד שלא יימצא כסף לתגבור של שירותים לתלמידים עולים.

סטס מיסז'ניקוב: זה הכל, זאת התשובה.

סטס מיסז'ניקוב: אז כולם יהיו מרוצים כי משרד החינוך יקבל את הכסף הזה בכל מקרה, רק שהוא יהיה מסומן לצורך המטרה שבשבילה התכנסנו.

ראובן ריבלין: נראה לי שלמשרד החינוך אין בעיה עם הכסף.

סטס מיסז'ניקוב: אז למי יש?

ראובן ריבלין: אולי יש מחלוקת לגבי התפיסה?

זאב אלקין: אין מחלוקת לגבי התפיסה.

ראובן ריבלין: היות והם מכירים את הרכב ועדת הכספים, הם יכולים לקחת את הנושא הזה כבן ערובה כדי לקבל עוד 15 מיליון.

זאב אלקין: זה בדיוק מה שהיושב ראש מציע.

סטס מיסז'ניקוב: מתוך האיקס כסף שהולך לחינוך, פשוט להוריד 15 מיליון שקל.

סטס מיסז'ניקוב: אגף התקציבים הוא אגף אני, אני לא מבקש ממנו למצוא עוד 15 מיליון שקל.

ראובן ריבלין: ברגע שאגף התקציבים נתן כסף למשרד החינוך, לא מעניין אותו מה שמשרד החינוך עושה.

ראובן ריבלין: אלה מה?

ראובן ריבלין: משרד החינוך יגיד לך שהם מעוניינים בכיתות האלה רק שיביאו להם את הכסף.

סטס מיסז'ניקוב: בבקשה, אנחנו מביאים.

סטס מיסז'ניקוב: בקיצוץ הרוחבי אנחנו מביאים את הכסף.

ראובן ריבלין: אז אגף התקציבים צריך למצוא מקור נוסף.

סטס מיסז'ניקוב: אני לא מסכים בקטע הזה.

סטס מיסז'ניקוב: אתה יודע שאני תמיד מוכן לקחת מאגף התקציבים.

סטס מיסז'ניקוב: אבל בקטע הזה משרד החינוך בכלל לא פנה לאגף התקציבים על מנת שיתקצב את הנושא הזה.

ראובן ריבלין: השאלה היא, האם למשרד יש מספיק כסף להעביר?

ראובן ריבלין: האם יש לו מקור תקציבי או שהוא צריך לבטל איזו פעולה אחרת?

סטס מיסז'ניקוב: אנחנו פה, בוועדת הכספים, נבקש ממשרד החינוך לתת מתוך הסכום שהם יקבלו בקיצוץ הרוחבי, 15 מיליון שקל לתקציב שירות לתלמיד העולה.

זאב אלקין: עם עוד תוספת אחת.

זאב אלקין: במקביל אנחנו צריכים לעקוב שקיצוץ תקציבי במשרד החינוך לא יחול על הסעיף הזה.

יוני רגב: נושא התוספת תקציב למשרד החינוך כתוצאה מהחינוך, זה לא דבר שמעניין את משרד החינוך.

יוני רגב: למה?

יוני רגב: כי השימוש שלו הוא לא מה שהשרה תחליט אלא הוא לתוספת שכר של המורים, כתוצאה מהרפורמה ופסק הבוררות של השחיקה.

יוני רגב: זה משהו שכבר ניתן למורים על בסיס פסק בוררות מה-1.1.2007.

יוני רגב: כלומר, זה שכר, זה לא משהו שהם יכולים לחלק.

אלכס מילר: זה ששרת החינוך חתמה הסכם עם ההסתדרות או עם ארגון מורים והתחייבה לדבר כזה או אחר, זה לא אומר שההתחייבויות לסקטורים אחרים צריכים להידחק הצידה.

אלכס מילר: יש דברים שהיו בשוטף של השנה.

אלכס מילר: אי אפשר להגיד שמכיוון שההסכם הזה כבר סגור, נעבור על זה ונמשיך הלאה.

אלכס מילר: אין דבר כזה.

יוני רגב: לא נכנסתי לחשיבות של הנושא של ה-15 מיליון.

יוני רגב: רציתי להסביר שהסכם בוררות זה שכר של מורים.

יוני רגב: הסכם בוררות זה כמו משפט.

יוני רגב: זה הסכם קיבוצי משנת 1994, והלכו עליו לבוררות, ויש צו של בית משפט.

יוני רגב: לא דיברתי על חשיבות של זה מול זה אלא רציתי להבהיר לאן הולך הכסף.

סטס מיסז'ניקוב: אני הבנתי.

סטס מיסז'ניקוב: יוני אומר שהסכום הזה קבוע לגבי בוררות משנת 1994 ואין לנו אפשרות לומר משהו לגבי הכספים האלה ואין לנו יכולת להשיג 15 מיליון שקל.

זאב אלקין: זה לא נכון.

זאב אלקין: אנחנו עדיין צריכים לאשר את הקיצוץ ואת ההעברה.

סטס מיסז'ניקוב: ואז תבוא השרה ותגיד: "אל תקצצו, אני לא צריכה את הכסף הזה, זה פסק בוררות, מה אם רוצים ממני?

סטס מיסז'ניקוב: " אבל את ה- 15 מיליון שקל מישהו צריך לתת.

סטס מיסז'ניקוב: אנחנו מבקשים ממשרד החינוך לפנות לאגף התקציבים ולבקש ממנו לממן את השירות לתלמיד העולה.

סטס מיסז'ניקוב: אם אגף התקציבים יסרב, נדון מאיפה לקחת את הכסף ואז נפעיל גם את שיקול הדעת שלנו.

סטס מיסז'ניקוב: בינתיים לא היתה פניה לאגף התקציבים.

סטס מיסז'ניקוב: מה רוצים מאגף התקציבים?

סטס מיסז'ניקוב: בינתיים לא היתה אליו פניה.

סטס מיסז'ניקוב: אנחנו מבקשים לעשות את התנאי ההכרחי, אבל הלא סופי, ואחר כך נמשיך הלאה.

אלכס מילר: אדוני היושב ראש, ברשותך, אני מבקש ממך לקבוע תאריך לישיבה.

ראובן ריבלין: מייד לאחר הישיבה במשרד החינוך.

אלכס מילר: אני מבקש שתהיה ישיבה עד ה-7.8.

אלכס מילר: יש 140 מורים שאין להם מושג אם יש להם עבודה ב-1 בספטמבר.

זאב אלקין: אני חושש מאוד ממשחק הפינג-פונג.

זאב אלקין: המשרד, משיקולו הוא, נמנע מלפנות למשרד האוצר.

זאב אלקין: הוכחנו את עצמנו, כוועדה, שאנחנו יודעים לפתור את זה בדרך אחרת.

זאב אלקין: אני מבקש שנאמר היום בצורה מפורשת לאגף התקציבים ולמשרד החינוך, שאנחנו לא נדון בקיצוץ הגדול, עד שתונח אצלנו הצעת פיתרון מוסכם בין משרד החינוך ואגף התקציבים, לאותם 15 מיליון שקל.

סטס מיסז'ניקוב: בסדר.

סטס מיסז'ניקוב: לא הייתי רוצה א-פריורי להשתמש בנשק יום הדין.

סטס מיסז'ניקוב: כשנגיע לגשר נחצה אותו.

סטס מיסז'ניקוב: המסר הועבר.

סטס מיסז'ניקוב: אנא תדאגו לבקש תקציב.

סטס מיסז'ניקוב: השבוע הראשון של אוגוסט זה התאריך האחרון.

זאב אלקין: בנושא של התקצוב זה כבר יהיה מאוחר, כי אלה שתי סוגיות.

סטס מיסז'ניקוב: חבל לנו להתכנס לפני הישיבה שלהם.

זאב אלקין: אם נחכה עד שהם ירצו לקיים ישיבה, עוד שנה תעבור.

סטס מיסז'ניקוב: השבוע הראשון של הפגרה מספיק טוב?

ראובן ריבלין: הם אומרים את האמת, רק את האמת אבל לא את כל האמת.

זאב אלקין: אני לא רואה סיבה לעכב את זה ביותר משבועיים.

אודי בהט: זה לא נכון.

ראובן ריבלין: אתם לא אומרים את כל האמת כי אתם לא יודעים את כל האמת.

ראובן ריבלין: אתם יודעים שאתם לא יכולים לענות כל עוד לא תתקבל החלטה.

זאב אלקין: הסוגיה התקציבית היא סוגיה של הוראת עברית לילדי עולים.

זאב אלקין: זאת סוגיה נפרדת.

זאב אלקין: אין שום ישיבה אצל השרה שמעכבת את זה.

זאב אלקין: זה קשור להתדיינות תקציבית שצריכה להתקיים בין משרד החינוך למשרד האוצר.

זאב אלקין: הסעיף התקציבי הקיים לא מספיק לתת את המענה הנדרש והנחוץ.

ראובן ריבלין: הם לא יעשו את זה אלא אם כן נכריח אותם.

זאב אלקין: ברור, ולכן אני מציע לתת סדר גודל של שבוע להתדיינות התקציבית בין המשרדים ואז שיבואו לכאן ויציגו.

סטס מיסז'ניקוב: זאב, אנחנו העברנו את המסר לגבי הקיצוץ הרוחבי.

סטס מיסז'ניקוב: לא נתכנס פה בוועדה אלא נתכנס אצלי.

סטס מיסז'ניקוב: לא נעשה עוד ישיבת מעקב, אלא אם נקיים ישיבה לגבי השפה הרוסית.

סטס מיסז'ניקוב: אנחנו מבקשים לפנות כמה שיותר מהר, כי כולם מעוניינים בזה, והמבין יבין.

סטס מיסז'ניקוב: תודה, הישיבה נעולה.